Predkladacia  správa

	Ministerstvo pôdohospodárstva Slovenskej republiky prehodnotilo úlohy uložené uzneseniami vlády Slovenskej republiky v rokoch 1997 až 2002, ktoré má rezort stanovené ako gestor  a spoluzodpovedný za ich  plnenie.
MP SR pri návrhu na zrušenie  konkrétnych úloh  posudzovalo ich z hľadiska vecného, časového, ako aj z hľadiska aktuálnosti. V predkladanom  materiáli „Návrh na zrušenie a zmenu znenia niektorých úloh schválených uzneseniami vlády SR v rokoch 1997 až 2002“ sú ďalej zahrnuté aj duplicitne prijaté úlohy. 
Jednotlivé návrhy na zrušenie obsahujú:  presné znenie uznesenia vlády SR, číslo a znenie bodu uznesenia vlády, číslo a znenie úlohy,  termín splnenia úlohy, gestora jednotlivých úloh na úrovni vlády SR a spolupracujúce rezorty,  zdôvodnenie návrhu na zrušenie úlohy resp. zmenu znenia úlohy. Zrušením konkrétnych  bodov a konkrétnych úloh v súlade s návrhom uznesenia vlády SR   dôjde v podstate k zrušeniu ich zabezpečovania pre všetky ústredné orgány štátne správy, ktoré sú uvedené ako gestor resp.  spolupracujúci pri ich zabezpečovaní. 
Celkom sa navrhuje:
•	zrušiť 2 kompletné uznesenia vlády SR č. 1013/2001 a č.1014/2001, 
•	zrušiť 44 úloh uložených uzneseniami vlády SR
•	zmeniť text 3 úloh uznesení vlády SR
Predkladaný materiál nemá priamy vplyv na ekonomiku, zamestnanosť  a životné prostredie. 
	Materiál bol predložený na medzirezortné pripomienkové konanie, vrátane niektorých nepovinne pripomienkujúcich subjektov, ktorých sa úlohy na zrušenie  dotýkajú a na rokovanie vlády SR je predkladaný bez rozporov.